CELEX: C2007/269/102
Language: da
Date: 2007-11-10 00:00:00
Title: Sag T-338/07 P: Appel iværksat den 4. september 2007 af Irène Bianchi til prøvelse af dom afsagt den 28. juni 2007 af Retten for EU-personalesager i sag F-38/06, Bianchi mod Det Europæiske Erhvervsuddannelsesinstitut

10.11.2007   
            
            
               DA
            
            
               Den Europæiske Unions Tidende
            
            
               C 269/57
            
         Appel iværksat den 4. september 2007 af Irène Bianchi til prøvelse af dom afsagt den 28. juni 2007 af Retten for EU-personalesager i sag F-38/06, Bianchi mod Det Europæiske Erhvervsuddannelsesinstitut
   (Sag T-338/07 P)
   (2007/C 269/102)
   Processprog: fransk
   Parter
   
      Appellant: Irène Bianchi (Torino, Italien) (ved avocat M.-A. Lucas)
   
      Den anden part i appelsagen: Det Europæiske Erhvervsuddannelsesinstitut
   Appellantens påstande
   
               —
            
            
               Ophævelse af dom afsagt den 28. juni 2007 af Retten for EU-personalesager (Anden Afdeling) i sag F-38/06.
            
         
               —
            
            
               Appellanten gives medhold i sin påstand i første instans.
            
         
               —
            
            
               Det Europæiske Erhvervsuddannelsesinstitut betaler sagens omkostninger ved de to instanser.
            
         Anbringender og væsentligste argumenter
   Til støtte for sit søgsmål har appellanten gjort gældende, at Personaleretten har undladt at tage hensyn til eller har forvansket visse faktiske omstændigheder, der har ført til, at den har anlagt en fejlagtig vurdering af de faktiske omstændigheder i strid med vedtægtens artikel 25, stk. 2, og 26. Appellanten har ligeledes gjort gældende, at Personaleretten har tilsidesat fællesskabsretten, og særligt de processuelle regler ved en angivelig forvanskning af de beviser, appellanten har fremlagt. Appellanten har endelig fremsat et anbringende vedrørende tilsidesættelse af begrundelsespligten og vedrørende en retlig fejl, der følger af en angivelig undladelse af at tage hensyn til eller en forvanskning af de faktiske omstændigheder eller af de beviser, der ligger til grund herfor, samt vedrørende en ukorrekt konstatering af sagens faktiske omstændigheder.